Diari Oficial de la Generalitat Valenciana


Sumari del DOGV 9177, del 20-09-2021 (2021/9245)

Extracte de la Resolució de 9 de setembre de 2021, de la rectora de la Universitat d'Alacant, per la qual es convoquen els premis Fundació Trinidad Alfonso per a estudiants esportistes de la Universitat d'Alacant, curs 2020-2021.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9245


Data del document
:   09-09-2021

Organisme emissor
:   Universitat d'Alacant

Tipus de document
:   Resolució

Descriptors 

:   * distinció honorífica

Extracte de la Resolució de 9 de setembre de 2021, de la rectora de la Universitat d'Alacant, per la qual es convoquen els premis Fundació Trinidad Alfonso per a estudiants esportistes de la Universitat d'Alacant, curs 2020-2021. [2021/9245]  
BDNS (identif.): 583312.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/583312  
  
Primer. Beneficiaris  
Esportistes que hagen estat matriculats en la Universitat d'Alacant i hagen mantingut aquesta condició al llarg de tot el curs 2020-2021.  
  
Se n'exclouen els estudiants visitants, estudiants que es troben en la universitat en virtut de programes d'ajudes o intercanvi, i estudiants que no aporten cap mèrit esportiu.  
  
Segon. Objecte  
Premiar al millor i a la millor estudiant esportista de la Universitat d'Alacant que hagen compaginat, amb els millors resultats, l'excel·lència acadèmica i la pràctica esportiva d'alt nivell.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 13 de setembre de 2021, en el següent URL:  
https://www.boua.ua.es/acuerdos/descargaracuerdo/16001  
  
Quarta. Quantia  
La dotació econòmica de la convocatòria és de 2.000 euros.  
El nombre total de premis convocats és de dos: un en modalitat femenina i un altre en masculina.  
Cada premi consistirà en una placa commemorativa i una aportació econòmica de 1.000 euros.  
  
Cinqué. Termini de presentació de sol·licituds  
El termini per a presentació de sol·licituds s'iniciarà el 27 de setembre de 2021, i la finalització serà el 15 d'octubre de 2021.  
  
  
Sisé. Altres dades  
Obligacions de la beneficiària i el beneficiari del premi:  
- Participar en els actes públics de la Fundació Trinidad Alfonso en què siga convocada o convocat.  
- Representar la Universitat d'Alacant en aquells esdeveniments esportius de màxim nivell universitari internacional, nacional, autonòmic que se li requerisca, així com en els actes de representació universitària necessaris.  
- Aquesta representació i participació serà imprescindible sempre que no coincidisca amb una competició federada de rang semblant que haja sigut presentada en el seu programa oficial de competició, o que no existisquen problemes de salut o lesió certificats per la persona facultativa corresponent.  
- Haver mantingut, al llarg de tot el curs 2020-2021, la condició d'estudiant i esportista de la Universitat d'Alacant.  
- Qualsevol altra de les que s'assenyalen en l'article 14 de la Llei 38/2003, de 17 de novembre, general de subvencions.  
  
Alacant, 9 de setembre de 2021. La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.